น.ส.ฉันทลักษณ์ รักษาอยู่ กรรมการกองทุนสนับสนุนและปกป้องสิทธิมนุษยชนของบุคคลที่มีความหลากหลายทางเพศ กล่าวว่า เอกสาร สด.43 มีการระบุถึงกะเทยหรือผู้ชายแปลงเพศว่าเป็นโรคจิต โรคจิตถาวร มานานถึง 50 ปี ทราบจากทหารว่าบางรายถูกระบุถึงขนาดเป็นโรคจิตทราม เป็นการละเมิดสิทธิกลุ่มคนรักเพศเดียวกันอย่างมาก ซึ่งเมื่อเดือนเม.ย.2549 การเกณฑ์ทหารได้ปรับแก้ให้เป็นคนบุคลิกไม่ตรงเพศกำเนิดแต่กระทรวงกลาโหมระบุว่าไม่สามารถแก้ไข สด.43 ย้อนหลังได้ ดังนั้นในวันที่ 10 พ.ย.กลุ่มผู้เสียหายจึงจะรวมตัวในการยื่นฟ้องกระทรวงกลาโหมต่อศาลปกครอง เพื่อร้องขอให้มีการแก้ไขเอกสารสด.43น้องน้ำหวาน หรือนายสามารถ มีเจริญ ซึ่งผ่านการแปลงเพศแล้ว หนึ่งในผู้ได้รับผลกระทบจากเอกสาร สด.43 กล่าวว่า ตนถูกลิดรอนสิทธิจากการสมัครงานในบริษัทเอกชนแห่งหนึ่ง ซึ่งไม่รับตนเข้าทำงานโดยอ้างถึง สด.43 ที่ระบุว่าตนเป็นโรคจิต หากรับไปจะถูกผู้บริหารตำหนิ สด.43 ทำให้ตนรู้สึกอับอาย ถูกตีตราว่าป่วยโรคจิต และไม่สามารถประกอบอาชีพเหมือนคนปกติ
เอกสาร สด. 43 มีการระบุถึงกะเทยหรือผู้ชายแปลงเพศว่าเป็นโรคจิต มานานถึงกี่ปี 
50 ปี